Document ID: /roh_data/filtered/fineweb-2-filterrobots_roh.jsonl.gz/18350

Er il Grischun duai vegnir integrà en il cumbat cunter la mafia. La regenza pretenda ord quest motiv dal Cussegl federal, che las regiuns talianas dal chantun vegnian integradas en il plan d’acziun naziunal. Quel è fin uss cunzunt drizzà or sin il Tessin, perquai ch'il Cussegl federal vesa là il pli grond privel.
La regenza è da l'avis ch’i dovra mesiras cunter acziuns mafiusas en il Grischun, cunzunt en la regiun Moesa ch’è drizzada vers l’economia dal Tessin. Ins tema numnadamain che la criminalitad organisada pudess sa spurstar en las regiuns talianas dal Grischun, sche quellas na vegnan betg resguardadas en il plan d’acziun.
La mafia fa lingias grassas
Mez november aveva la «Tagesschau» da SRF rapportà che las stentas da la Svizra en vista a las activitads da la mafia en il pajais na hajan anc betg propi success.
RTR novitads 12:00